Foto: Reuters Efiopiya hukumati mamlakatda namoyishlar davom etayotgani munosabati bilan favqulodda holat tartibi joriy etilgani haqida e’lon qildi. Bu haqda Reuters agentligi xabar berdi. «Favqulodd holat shuning uchun joriy etildiki, hozirgi vaziyat mamlakat aholisi uchun tahdid solmoqda», — degan Efiopiya bosh vaziri Xaylemariam Desalen. Oktyabr oyi boshida Efiopiya muxolifati hukumatga qarshi uyushtirgan aksiya chog‘ida yuzaga kelgan tiqilinchlikda 100dan ortiq kishi halok bo‘lgandi. Muxolifat vakillari politsiya namoyishchilarga qarshi ko‘zni yoshlantiruvchi gaz qo‘llaganidan so‘ng odamlar tartibsiz chekina boshlagan, buning natijasida ko‘plar oyoq ostida qolib ketgani haqida ma’lum qilgandi.